Boeke ~ Didi Potgieter
Liefde vir 'n Dromer
Petri is 'n bofbalspeler in New York en Katryn is 'n plaasmeisie wat haar stiefpa se besigheid aan die ander kant van die wêreld bestuur. Hulle het wel een ding in gemeen: Hulle albei moet in Pretoria wees vir die lees van Petrus Theron se testament. Petri erf aandele in Petrus se besigheid en Katryn is woedend oor haar stiefpa se halsoorkop besluit. Hy is boonop onmoontlik sexy, hardkoppig en so ryk soos Midas. Katryn, wat moes hard werk vir alles wat sy het, gaan nie toelaat dat enigiemand haar droom kom steel nie. Al soen hy hóé lekker!
Hierdie boek vorm deel van die suksesvolle Parker-reeks.
Marc en Natasha weet baie goed dat die passie tussen hulle net tot hartseer kan lei. Hy glo nie in die huwelik nie. Sy is pas geskei. As hul harte tog net die memo ook gekry het …
Liefde vir 'n liefling
Die liefde kry altyd sy sin …
Vir die wêreld is Tilla Jonker die Parkers se liefling. Sy is nie net aan die stuur van hulle openbare betrekkinge nie, maar ook die hoof van hulle welsynsorganisasie. Haar hart in die laasgenoemde is suiwer, omdat sy self bitter goed weet hoe swaarkry lyk. Vir Sean Thomas is sy net die handtekening op 'n tjek – nog 'n rykmans-dogter wat nie weet wat om met al haar geld te maak nie. Totdat Sean vir Tilla ontmoet. Die liefde is egter nie eenvoudig nie, en al voel hulle albei die vonk, is daar reëls aan die spel wat hulle albei speel verbonde. Reëls wat kan verhoed dat daar 'n toekoms tussen hulle is.
Liefde vir 'n feëprinses
Omdat sy die tweeling van kleins af grootgemaak het wen Inge gou Robbie se vertroue en liefde en raak John ook teen sy sin besonder geheg aan haar. Inge het nie tyd of plek in haar lewe vir verhoudings nie maar aangetrokkenheid tot haar baas die aantreklike John Joubert volg nie dié klousule nie en hy is nie by die werkskontrak ingesluit nie.
Liefde vir 'n cowboy
Hoe om 'n hart te wen
Lisa Steyn keer ná ses jaar terug Suid-Afrika toe om Carel de Villiers se huwelik te stop. Sy het net vier weke tyd. Maar sy hou nie rekening met Carel se broer Johann nie …
Liefde vir 'n Vlinder
Emma Parker vlug van haar weelderige lewe in New York om as huishoudster vir Pieter Joubert op sy Bosveldplaas te werk. Hy het 'n groot bloutjie met 'n rykmansdogter in sy verlede geloop en gaan Emma teen alle koste vermy …
'n Tweedehandse hart
Helene en Cronjé "erf" sy suster se klein dogtertjie en Helene moet noodgedwonge 'n tyd lank op sy plaas gaan woon, al is hulle al vyf jaar van mekaar vervreem. Sodra die aanneming afgehandel is, gaan sy beslis weer Kaapstad toe waar haar werk en lewe is.
Albei van hulle het nog gevoelens vir mekaar, maar die verlede staan reëlreg in die pad van enigiets wat weer tussen hulle sou kon opvlam.
Teen haar sin kruip klein Carla diep in Helene se hart, en sy smag ook opnuut na Cronjé se liefde, maar dan hoor sy dis neusie verby vir haar omdat hy en die lieflike Lelani op trou staan …
Liefde vir 'n Vuurvreter
Imke trou halsoorkop met Mark Parker en kom tot haar skok agter dis eintlik Robert, sy broer, wie se naam op die huweliksertifikaat staan. Die Parker-naam moet ten alle koste beskerm word, en Imke en Robert besluit om die charade te leef tot sy haar groenkaart en hy sy wynplaas in Frankryk gekry het. Dan sal hulle paaie skei.
Dis toe nie so maklik om platonies, én boonop getroud, saam in een huis te woon nie.
Leer my liefhê
Toe Diaan uiteindelik haar studieleier ontmoet, is hy allesbehalwe 'n verstokte ou man, hoe onverbiddelik hy ook al is. En hy weet van iets uit haar verlede wat haar drome oor hom fataal maak.